

**Қазақстан Республикасының Қызыл кітабына енгізілген қызғылт семізот (Rhodiola rosea) пен сафлор тәрiздес аюдәрiні (Rhaponticum carthamoides) алудың 2016 жылға арналған көлемдерін бекіту туралы**

Қазақстан Республикасы Үкіметінің 2016 жылғы 15 сәуірдегі № 223 қаулысы

      2003 жылғы 8 шілдедегі Қазақстан Республикасының Орман кодексі 12-бабының 10) тармақшасына сәйкес Қазақстан Республикасының Үкіметі **ҚАУЛЫ ЕТЕДІ:**  
      1. Арнайы жасалған жағдайларда көбейту үшін Шығыс Қазақстан облысы аумағында Қазақстан Республикасының Қызыл кiтабына енгiзiлген өсiмдiктердiң мынадай түрлерін алудың 2016 жылға арналған көлемдері бекітілсін:  
      1) Қазақстан Республикасы Ауыл шаруашылығы министрлігінің Орман шаруашылығы және жануарлар дүниесі комитеті «Катон-Қарағай мемлекеттік ұлттық табиғи паркі» республикалық мемлекеттік мекемесінің Медведь орманшылығы 15-орамының 5-телімі және 13-орамының 12-телімі аумағында 25,2 га алаңнан дымқыл түрдегі қызғылт семізот (Rhodiola rosea) – 2500 килограмм (781 дана);  
      2) Шығыс Қазақстан облысы табиғи ресурстар және табиғат пайдалануды реттеу басқармасы «Күршім орман шаруашылығы» коммуналдық мемлекеттік мекемесінің Пугачев орманшылығы 128-орамының 5-телімі және 145-орамының 2-телімі аумағында 187,5 га алаңнан дымқыл түрдегі сафлор тәрiздес аюдәрi (Rhaponticum carthamoides) – 16100 килограмм (51111 дана).  
      2. Қазақстан Республикасы Ауыл шаруашылығы министрлігінің Орман шаруашылығы және жануарлар дүниесі комитеті осы қаулыдан туындайтын шараларды қабылдасын.   
      3. Осы қаулы қол қойылған күнінен бастап қолданысқа енгізіледі.

*Қазақстан Республикасының*  
*Премьер-Министрі                                    К.Мәсімов*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК